הלב והמעיין

הלב והמעיין הוא הרכב מוזיקלי ישראלי, המבצע מוזיקת פולקלור יהודית עממית ואתנית בדגש על ניגונים חסידיים ומוזיקת כליזמרים. הלהקה הוקמה בסוף העשור הראשון של המאה ה-21, במסגרת סדרת הופעות בבית אבי חי שבירושלים. לאורך השנים קיימה הלהקה שיתופי פעולה עם מגוון יוצרים והרכבים, בהם ברי סחרוף, אביתר בנאי, יונתן רזאל, ישי ריבו, שלמה גרוניך וסימפונט רעננה. הלהקה מנגנת בהופעות, ולעיתים מלווה אמנים נוספים.

שמו של ההרכב בא בעקבות משל הלב והמעיין המובא ב"מעשה משבעה קבצנים", אחד מסיפורי המעשיות משנים קדמוניות של רבי נחמן מברסלב.

חברי הלהקה 
 נאור כרמי - כלי פריטה, קונטרבס, הפקה ועיבוד מוזיקלי.
 חיליק פרנק - קלרינט, סולו, לעיתים שירה.
 אורן צור - כינור, לעיתים עיבוד מוזיקלי.
 אוריאל אלייב - בן למשפחת אלייב, אקורדיון וכלי הקשה.
בכל אחד מהאלבומים הצטרפו נגנים או זמרים נוספים להרכב, ביניהם עקיבא תורג'מן, נדב בכר, דניאל זמיר ואחרים, אך גרעין ההרכב נותר קבוע.

דיסקוגרפיה 
 הלב והמעיין - ה'תשס"ט.
 שירה חדשה - זמר אורח: אביתר בנאי, ה'תשע"א.
 מנגנים ויז'ניץ - אלבום הופעה, ניגוני ויז'ניץ, ה'תשע"א.
 יוצאין בשיר - ניגוני חב"ד, זמר אורח: יונתן רזאל, ה'תשע"ג.
 לך אמר ליבי - ניגוני הרב יצחק גינזבורג, ה'תשע"ג.
 אחכה לו - שירים שעלו מאפר השואה, אמנים אורחים: אהוד בנאי, אביתר בנאי, ירמי קפלן, שי גבסו, אודי דוידי, ישי ריבו, ה'תשע"ד.

קישורים חיצוניים 

 מנגנים בלב אחד, כתבה בעיתון בשבע.
עמיחי חסון, מנגנים כשרים מאוד, כתבה במוסף ״שבת״ של מקור ראשון

הערות שוליים

להקות חסידיות ישראליות
הרכבי ג'אז ישראלים